**PRORAČUNSKI KORISNIK: INSTITUT ZA MEDICINSKA ISTRAŽIVANJA I MEDICINU RADA**

**RAZDJEL: 080 MINISTARSTVO ZNANOSTI I OBRAZOVANJA**

**RKP: 02959**

**OIB: 30285469659**

**ŠIFRA DJELATNOSTI: 7219**

**IBAN: HR6923600001101214035**

**BILJEŠKE UZ FINANCIJSKE IZVJEŠTAJE ZA RAZDOBLJE I-XII 2023. GODINE**

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

PRIHODI I RASHODI POSLOVANJA

U razdoblju siječanj-rujan 2023. godine, Institut za medicinska istraživanja i medicinu rada ostvario je **prihode poslovanja** u iznosu od 13.427.740,97 EUR (6). Prihodi su ostvareni od:

* Pomoći od međunarodnih organizacija te institucija i tijela EU (632) 5.365.577,57 EUR
* Pomoći od izvanproračunskih korisnika (634) 43.542,73 EUR
* Prijenosi između proračunskih korisnika istog proračuna (639) 440.613,84 EUR
* Prihodi od financijske imovine (641) 12.371,73 EUR
* Prihodi po posebnim propisima (652) 4.982,84 EUR
* Prihodi od pruženih usluga (661) 1.521.961,01 EUR
* Donacije od pravnih i fizičkih osoba (663) 75.730,80 EUR
* Prihodi iz nadležnog proračuna (671) 5.962.960,13 EUR
* Ostali prihodi (683) 0,32 EUR

Na računu 6323 – Tekuće pomoći od institucija i tijela EU evidentiran je iznos od 611.747,02 EUR (indeks 114,3). Prihod u iznosu od 106.982,73 EUR ostvaren je od Luxembourg Institute for Science and Technology za projekt: *Pharmaceutical Open Innovation Test Bed for Enabling Nano-Pharmaceutical Innovative Products - PHOENIX*  iz okvirnog programa EU za istraživanja i inovacije Obzor 2020. Projekt je započeo 2021. godine, a u siječnju 2023. doznačena je druga rata za rad na projektu. Institut National Polytechnique de Toulouse doznačio je drugu ratu u iznosu od 6.753,90 EUR za rad na projektu *Toxicology Innovative Learning For Europe ToxLearn4EU* iz poziva ERASMUS+. Na istom računu evidentiran je i iznos od 96.435,95 EUR doznačen iz Fonda solidarnosti Europske unije kao refundacija troškova za sanaciju štete nastale od potresa u ožujku 2020. i iznos od 19.654,44 EUR od Europskog fonda za regionalni razvoj za rad na projektu REC-IMI. Krajem 2023. godine Ministarstvo znanosti i obrazovanja doznačilo je Institutu iz Mehanizma za oporavak i otpornost iznos od 263,899,00 EUR za financiranje razvojne i izvedbene komponente prema Programskom ugovoru o višegodišnjem financiranju Instituta i iznos od 118.021,00 EUR iz izvora 5761 za programsko financiranje 2023.

Na računu 6324 – Kapitalne pomoći od institucija i tijela EU (6324) evidentiran je iznos od 4.587.864,59 EUR (indeks 36,8). U 2023. godini završila je provedba projekta *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu* kojeg sufinancira EU iz Europskog fonda za regionalni razvoj. Tijekom 2022. godine za navedeni projekt je ostvaren prihod u iznosu od 82.403.048,84 kn (10.936.764,06 EUR) pa je indeks 2023. u odnosu na prethodnu godinu znatno manji.

Na računu 6341 - Pomoći od izvanproračunskih korisnika evidentiran je iznos 43.542,73 EUR doznačen od Fonda za zaštitu okoliša i energetsku učinkovitost za refundaciju troškova temeljem Ugovora o praćenju kvalitete zraka u Državnoj mreži za trajno praćenje kvalitete zraka.

Na računu 6391 – Tekući prijenosi između proračunskih korisnika istog proračuna evidentirani su prihodi u iznosu od 440.613,84 EUR. Na ovom računu evidentirani su prihodi od Hrvatske zaklade za znanost za istraživačke projekte i plaće mladih istraživača, prihodi od Ministarstva znanosti i obrazovanja za bilateralne projekte i prihodi od Ministarstva gospodarstva i održivog razvoja za troškove međulaboratorijskih usporedbi referentnog laboratorija. Na ovom računu prethodne godine bio je evidentiran iznos od 680.000,00 kn (90.251,81 EUR) koji je primljen za drugu godinu hrvatsko-kineskog bilateralnog projekta koji je u međuvremenu završio. Zbog toga indeks prema ostvarenju prethodne godine iznosi 64,3.

Na računu 6393 evidentiran je prihod u iznosu od 84.950,75 EUR (indeks 241,10) primljen od Hrvatske zaklade za znanost nakon završetka projekta SENDER financiranog iz Europskog socijalnog fonda i razlika za projekt HBM4EU.

Na računu 6394 - Kapitalni prijenosi između proračunskih korisnika istog proračuna temeljem prijenosa EU sredstava prethodne godine na ovom računu bila je evidentirana doznaka od 448.598,63 kn (59.539,27 EUR) temeljem rješenja Ministarstva regionalnog razvoja i fondova EU za projekt AIRQ - Proširenje i modernizacija državne mreže za trajno praćenje kvalitete zraka.

Na računu 641 evidentirani su prihodi od pozitivnih tečajnih razlika, kamata i dividendi u iznosu od 12.371,73 EUR. Evidentirane kamate na računu 6413 veće su od prošlogodišnjih (indeks 147,4) zbog povećanja kamatnih stopa na depozite u poslovnim bankama. U istom razdoblju prethodne godine na računu 6419 bio je evidentiran iznos od 30.660,00 kn (4.069,28 EUR) za dionice PBZ-R-A koji je Institutu doznačen od Privredne banke Zagreb d.d. temeljem korporativne akcije Istiskivanje manjinskih dioničara. Na računu 6416 - Prihodi od dividendi evidentirane su dividende ostvarene od dionica u Zagrebačkoj banci.

Na računu 6526 - Prihodi po posebnim propisima (indeks 23,5) evidentirani su prihodi na temelju refundacije rashoda u iznosu od 1.116,84 EUR, pomoć Zaklade HAZU u iznosu od 1.500,00 EUR i prihod od sufinanciranja troškova čajne kuhinje u iznosu od 2.366,00 EUR. Prethodne godine na ovom računu bio je evidentiran iznos od 140.092,93 kn (18.593,53 EUR) primljen od Sveučilišta Sjever za rad na zajedničkim projektima.

Prihodi od pruženih usluga u iznosu od 1.521.961,01 EUR evidentirani su na računu 6615. U odnosu na prethodnu godinu evidentiran je indeks 92,8.

Na računu 6631 – donacije evidentiran je prihod od 75.730,80 EUR (indeks 54,5). Razlog smanjenja prihoda je završetak projekta JamINNO+ tijekom 2023.

Na računu 671 evidentirani su prihodi iz nadležnog proračuna za financiranje redovne djelatnosti Instituta u iznosu od 5.962.960,13 EUR. Od doznačenog iznosa za plaće i ostale rashode za zaposlene doznačeno je 4.441.505,89 EUR, za programsko financiranje 509.787,34 EUR, a 1.011.666,90 EUR odnosi se na sredstva nacionalnog sufinanciranja za projekte financirane iz europskih fondova.

**Rashodi poslovanja** (3) u obračunskom razdoblju iznose 7.356.651,36 EUR, a čine ih:

* Rashodi za zaposlene (31) 5.385.472,40 EUR
* Materijalni rashodi (32) 1.927.214,90 EUR
* Financijski rashodi (34) 19.462,32 EUR
* Naknade građanima i kućanstvima (37) 24.501,74 EUR

Na računu 312 – ostali rashodi za zaposlene evidentirano je 286.678,62 EUR, što je povećanje od 17,4% u odnosu na prethodnu godinu. Razlog je povećanje regresa za korištenje godišnjeg odmora i božićnice temeljem Odluke Vlade RH i povećanje iznosa neoporezivih isplata.

Ostale naknade troškova zaposlenima na računu 3214 (indeks 188,9) znatno su veće od prošlogodišnjih zbog većeg broja službenih putovanja i zbog povećanja iznosa naknade za korištenje privatnog automobila u službene svrhe.

Na računima 3222 evidentirano je povećanje (indeks 119,6) zbog znatnog povećanja cijena potrošnog laboratorijskog materijala i kemikalija.

Rashodi za energiju na računu 3223 evidentirani su u iznosu od 162.010,70 EUR što je manje od prethodne godine (indeks 65,6). Razlog je ograničavanje cijena energenata temeljem paketa mjera kojeg je donijela Vlada RH i završetak građevinskih radova na konstrukcijskoj obnovi glavne zgrade.

Materijal i dijelovi za tekuće i investicijsko održavanje na računu 3224 (indeks 161,9) i sitni inventar i auto gume (indeks 135,1) na računu 3225 veći su od prošlogodišnjih zbog nabave dodatnog potrošnog materijala, alata i pribora radi preseljenja u novu zgradu.

Na računu 3231 usluge telefona, pošte i prijevoza evidentirani su rashodi manji od prethodne godine (indeks 62,4) zbog prošlogodišnjih troškova preseljenja namještaja i opreme sa druge lokacije.

Troškovi tekućeg i investicijskog održavanja na računu 3232 (indeks 135,5) povećani su zbog prilagodbe prostora u novoj zgradi za smještaj i instalaciju nove laboratorijske opreme.

Na računu 3235 evidentirano je 69.651,21 EUR (indeks 78,4). Za vrijeme trajanja projekta rekonstrukcije i dogradnje Instituta, dio osoblje i opreme bio je privremeno preseljen na drugu lokaciju, zbog čega je u prethodnoj godini na ovom računu bio evidentiran i rashod za najam poslovnog prostora.

Rashodi za zdravstvene i veterinarske usluge (3236) su u izvještajnom razdoblju iznose 27.224,71 EUR veći od prošlogodišnjih (indeks 205,3) jer su osim preventivnih zdravstvenih pregleda zaposlenih i veterinarskih usluga na ovom računu evidentirani i rashodi za laboratorijske analize za potrebe HRZZ projekta u iznosu od 12.586,35 EUR kojih prethodne godine nije bilo.

Intelektualne i osobne usluge evidentirane na računu 3237 znatno su manje od prošlogodišnjih (indeks 47,0) jer su tijekom 2022. godine plaćene odvjetničke usluge za rješavanje imovinsko-pravnih odnosa vezanih uz zemljište Instituta i izvedbeni projekt konstrukcijske obnove srednje zgrade.

Ostale usluge u iznosu 34.006,19 EUR na računu 3239 manje su od prošlogodišnjih (indeks 55,5) jer su u istom razdoblju prethodne godine evidentirani veći rashodi za usluge objavljivanja radova, elektronsko izdanje časopisa i zaštitarske usluge.

Na računu 3293 evidentiran je iznos od 17.170,06 EUR (indeks 146,4). Povećanje je nastalo jer je u tekućoj godini organiziran veći broj prigodnih skupova i radnih sastanaka, što je prethodnih godina nije bilo moguće zbog pandemije.

Troškovi sudskih postupaka na računu 3296 (indeks 591,5) odnose se na veći broj sudskih sporova sa zaposlenicima zbog isplate dodataka na plaću prema Kolektivnom ugovoru.

Na računu 3299 - Ostali nespomenuti rashodi poslovanja evidentiran je iznos od 8.131,83 EUR, što je znatno više u odnosu na prethodnu godinu (indeks 358,1) Razlog je organizacija izleta za partnere na zajedničkom projektu i povrat neutrošenih sredstava po projektima.

Zatezne kamate na računu 3433 u iznosu od 5.303,57 EUR (indeks 342,7) odnose se na isplaćene kamate zaposlenicima temeljem pravomoćnih sudskih presuda u radnim sporovima.

Na kraju obračunskog razdoblja višak prihoda poslovanja (X001) iznosi 6.071.089,61 EUR.

PRIHODI I RASHODI OD NEFINANCIJSKE IMOVINE

**Prihodi** od prodaje nefinancijske imovine (7) iznose 51,05 EUR, a ostvareni su prodajom stanova na kojima postoji stanarsko pravo (račun 7211). U odnosu na prošlu godinu indeks je 25,0 jer je većina stanova već otplaćena.

**Rashodi** za nabavu nefinancijske imovine (4) u obračunskom razdoblju iznose 3.191.095,31 EUR. Iznos je znatno manji nego prethodne godine (indeks 20,2) jer je tijekom 2022. nabavljena glavnina laboratorijske opreme za potrebe projekta *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu.* Iz istog razloga evidentirani su znatno manji rashodi na računima 4224 i 4225.

Rashodi za uredsku opremu i namještaj na računu 4221 iznose 1.096.682,58 EUR i znatno su veći od prošlogodišnjih (indeks 356,7) jer je tijekom 2023. godine isporučen uredski i laboratorijski namještaj kao sastavni dio projekta *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu.*

Na računu 4222 evidentiran je iznos 15.699,69 EUR. (indeks 191,6) jer je u tekućoj godini nabavljeno nekoliko mobilnih uređaja i sustav za kontrolu pristupa u novoj zgradi.

Na računi 4223 evidentiran je iznos 257.501,96 EUR (indeks 504,3) jer su u okviru Projekta *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu* isporučeni digestori u dijelu zgrade koji je bio u rekonstrukciji.

Rashodi za dodatna ulaganja na građevinskim objektima (45) iznosili su u izvještajnom razdoblju 1.467.154,33 EUR. Ovi rashodi vezani su uz provedbu projekta rekonstrukcije i dogradnje Instituta i projekta konstrukcijske obnove sjeverne zgrade. Rashodi su manji od prošlogodišnjih (indeks 28,1) jer su građevinski radovi na projektu *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu* završili*,* a projekt konstrukcijske obnove sjeverne zgrade je započeo tijekom 2023. i vrijednosno je znatno manji.

Na kraju obračunskog razdoblja manjak prihoda od nefinancijske imovine (Y002) iznosi 3.191.044,27 EUR.

Ukupni višak prihoda i primitaka u obračunskom razdoblju (X005) iznosi 2.880.045,34 EUR.

**BILANCA (Obrazac BIL)**

Aktiva i pasiva bilance na dan 01.01.2023. umanjene su za 0,38 EUR nastale kao razlika uslijed preračunavanja i zaokruživanja kune u eure primjenom fiksnog tečaja konverzije. Razlika između ukupne vrijednosti imovine te ukupnih obveza i vlastitih izvora su sljedeće:

Nabavna vrijednost imovine na razredu 0 u aktivi bilance umanjena je za 0,02 EUR na dugovnoj strani pripadajuće imovine, a ispravak vrijednosti uvećan je za 0,22 EUR na potražnoj strani pripadajućeg računa ispravka vrijednosti zbog usklađenja sa karticama glavne knjige na razredu 0. Vlastiti izvori na skupini 911 za nefinancijsku imovinu umanjeni su za 0,24 EUR kako bi se zadržala bilančna ravnoteža sa razredom 0 na potražnoj strani.

Dugovna strana skupine 16 u aktivi bilance umanjena je za 0,14 EUR zbog prijenosa analitičkog knjigovodstva potraživanja za prihode poslovanja i usklađenja s karticama glavne knjige. Obračunati prihodi poslovanja u pasivi na skupini 96 umanjeni su za 0,14 EUR kako bi postojala bilančna ravnoteža sa skupinom 16.**Ukupna imovina** iskazana u bilanci (B 001) iznosi 33.969.923,32 EUR, što odgovara iskazanim obvezama i vlastitim izvorima (B003).

**Nefinancijska imovina** Instituta na dan 31.12.2023. iznosi 31.937.167.51 EUR (B 002), a sastoji se od:

1. neproizvedene dugotrajne imovine - zemljište (01) u vrijednosti 1.293.068,55 EUR
2. proizvedene dugotrajne imovine (02) u vrijednosti od 30.592.558,31 EUR
3. dugotrajne nefinancijske imovine u pripremi (05) u vrijednosti od 51.540,65 EUR. Iznos evidentiran na računu 05 odnosi se na dosadašnje rashode vezane uz projekt Konstrukcijska obnova sjeverne zgrade Instituta*,* što uključuje troškove savjetovanja i projektantskog nadzora, građevinske radove i stručni nadzor nad gradnjom*.* Financiranje projekta je iz Fonda solidarnosti EU.

**Financijska imovina** Instituta (1) iznosi 2.032.755,81 EUR, a sastoji se od:

1. Novca u banci i blagajni (11) u iznosu od 1.520.759,65 EUR
2. Depozita, jamčevnih pologa i potraživanja za više plaćene poreze, bolovanja i predujmove (12) u iznosu od 134.736,77 EUR. Na ovoj grupi računa (121) iskazana su potraživanja za depozit kod Komercijalne banke sa pripadajućim kamatama u iznosu od 109.846,94 EUR. Zbog blokade računa Komercijalne banke, žiro račun je zatvoren, a sredstva su oročena po Ugovoru broj: 83260-1-99. Nad Komercijalnom bankom otvoren je stečajni postupak koji još nije okončan. Jamčevni polozi (Promacon), potraživanja za više plaćene poreze i doprinose, potraživanja od HZZO-a za naknade bolovanja, i potraživanja za predujmove evidentirani su na računima 122-129 u ukupnom iznosu 24.889,83 EUR.
3. Prethodne godine na grupi računa 14 bile su evidentirane obveznice RH izdane temeljem Zakona o pretvaranju deviznih depozita građana u javni dug RH (nakon izvršenog zakonskog namjenskog izdvajanja) u iznosu od 1917,22 EUR. Prema preporuci Državnog ureda za reviziju umjesto obveznica iskazano je potraživanja od Republike Hrvatske na ime uplaćenih deviznih sredstava za stanove na kojima je postojalo stanarsko pravo, te je isto preknjiženo na grupu računa16.
4. Dionica i udjela u glavnici (15) u ukupnom iznosu od 78.531,62 EUR. Iznos evidentiran na skupini računa 15 odnosi se na uplaćeni temeljni kapital za osnivanje trgovačkog društva *Medicina rada instituta za medicinska istraživanja i medicinu rada* u iznosu od 2.654,46 EUR (1521), udio u glavnici kod HTP Matija Gubec Donja Stubica u vrijednosti od 6.052,16 EUR (1541-159) koje je Institutu dodijelio Hrvatski fond za privatizaciju i udio u glavnici u osnivačkim fondovima Zagrebačke banke u iznosu tržišne vrijednosti od 69.825,00 EUR (1531). Potraživanja za prihode poslovanja (166-169) iznose 302.862,71 EUR a čine ih potraživanja od kupaca za pružene usluge.

**Ukupne obveze** (2) na kraju proračunske godine iznose 328.148,07 EUR a odnose se na obveze za rashode poslovanja i obveze za nabavu nefinancijske imovine:

1. Obveze prema dobavljačima potrošnog materijala, davateljima usluga i za financijske rashode (232 i 234) 25.357,11 EUR.
2. Ostale tekuće obveze (239) u ukupnom iznosu od 146.023,94 EUR, koje čine obveze za PDV po obračunu, obveze za jamčevine, obveze za naknade bolovanja na teret HZZO i obveze po KOPP-u.
3. Obveze za nabavu nefinancijske imovine (24) iznose 156.767,02 EUR odnose se na dodatna ulaganja na građevinskim objektima.

**Vlastiti izvori** Instituta (9) iznose 33.641.775,25 EUR. Sastoje se od izvora iz proračuna (9111) u iznosu od 31.627.331,85 EUR, vlastitih izvora (razlika 9112 i 912) u iznosu od 181.005,19 EUR, obračunatih prihoda poslovanja-potraživanja od kupaca (96) u iznosu od 236.691,07 EUR te viška prihoda poslovanja (92211) u iznosu od 1.596.747,14 EUR.

OBVEZNE BILJEŠKE UZ BILANCU - IZVANBILANČNI ZAPISI

Ukupan iznos potencijalnih obveza po osnovi sudskih sporova u tijeku na dan 31.12.2023. iznosi 21.690,16 EUR. Vrste sporova u tijeku:

* Sudski sporovi sa zaposlenicima zbog isplate dodatka na plaću – ukupno 14 sporova, ukupni utuženi iznos bez kamata i troškova postupka iznosi 18.534,11 EUR
* Sudski sporovi za naknadu štete zbog naleta divljači na području znanstvenoistraživačkog poligona „Šumbar – ukupno 1 spor procijenjene vrijednosti utuženog iznosa 3.156,05 EUR.

Ukupan iznos izdanih instrumenata osiguranja plaćanja na dan 31.12.2023. godine iznosi 213.887,52 EUR. Izdano je ukupno 5 garancija kao jamstvo za uredno ispunjenje ugovora, 1 garancija kao jamstvo za ozbiljnost ponude, 1 garancija kao jamstvo za uredno ispunjenje Okvirnog sporazuma, 1 zadužnica poslovnoj banci kao osiguranje naplate po garancijama, 2 zadužnice kao jamstvo za uredno ispunjenje ugovora i 3 bjanko zadužnice kao jamstvo za uredno ispunjenje ugovora.

Ukupan iznos primljenih jamstava na dan 31.12.2023. iznosi 210.004,34 EUR. Primljeno je ukupno 6 garancija, od čega 5 kao jamstvo za uredno ispunjenje ugovora i jedna kao jamstvo za otklanjanje nedostataka.

**IZVJEŠTAJ O RASHODIMA PO FUNKCIJSKOJ KLASIFIKACIJI (Obrazac RAS funkcijski)**

Prema Odluci o Nacionalnoj klasifikaciji djelatnosti 2007. - NKD 2007., Institut je razvrstan u djelatnost *Ostalo istraživanje i eksperimentalni razvoj u prirodnim, tehničkim i tehnološkim znanostima* (šifra djelatnosti 7219). U obrascu RAS funkcijski ukupni rashodi iskazani su na šifri 075 - istraživanje i razvoj zdravstva. Iskazani iznos (10,547,746,67 EUR) odgovara zbroju šifri 3 i 4 obrasca PR-RAS, odnosno zbroju rashoda poslovanja i rashoda za nabavu nefinancijske imovine.

**PROMJENE U VRIJEDNOSTI I OBUJMU IMOVINE I OBVEZA (Obrazac P-VRIO)**

U 2023. godini evidentirano je smanjenje vrijednosti dugotrajne imovine u iznosu od 1.441,75 EUR. Smanjenje vrijednosti proizvedene dugotrajne imovine (P003) u iznosu od 1.441,75 EUR izvršeno je temeljem Odluke o isknjiženju nefinancijske imovine. Isknjiženi su građevinski objekti srušeni zbog provedbe projekta rekonstrukcije i dogradnje Instituta.

**IZVJEŠTAJ O OBVEZAMA (Obrazac Obveze)**

Početno stanje obveza na dan 01.01.2023. (V001) iznosilo je 3.145.477,74 EUR. U izvještajnom razdoblju stvorene su obveze (V002) u ukupnom iznosu od 13.293.959,77 EUR a podmireno je 16.111.289,44 EUR (V004).

Stanje obveza na dan 31.12.2023. (V006) iznosilo je 328.148,07 EUR, a sve obveze su nedospjele i iskazane su na V009.

Zagreb, 31.01.2023.

Ravnateljica Instituta:

Prof.dr.sc. Ana Lucić Vrdoljak, dipl.ing.med.biokem.